### | | | | --- | --- | | | | | --- | | **Byråd** 20. marts 2018 Sagsnr. 710-2018-4797 Dok.nr. 710-2018-59730 Søs Danielsen | | 44.                 Ansøgning om salg af navnerettighed til boldbaner - [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | KF-U, ØK, BY |
| Lovgrundlag | Reklameloven, kommunalfuldmagten |

###

**SAGENS INDHOLD**

Hinnerup og Omegns
Gymnastikforening (HOG Fodbold) ansøger om salg af navnerettigheden til
fodboldanlægget ved [adresse] i Hinnerup. I sagen foreslås det
desuden, at kompetencen til at indgå kontrakter med
foreninger om salg af navnerettigheder til idrætsanlæg og haller,
delegeres til Teknik og Kultur.

HOG Fodbold ønsker at indgå sponsoraftale med Maren Lassen,
hvori navnerettigheden til fodboldanlægget indgår som en del af aftalen.
Navnerettigheden udgør 10.000 kr. årligt over en 10-årig periode. Navngivning
af kommunale bygninger og anlæg skal godkendes af Byrådet, jf. retningslinjer
for reklamefinansiering, der er godkendt af Økonomiudvalget 24. januar 2012.

**VURDERING**

[adresse] kan i henhold
til reklameloven sælge navnerettighederne til et kommunalt fodboldanlæg. Et
navnesalg skal som udgangspunkt afspejle markedsprisen. [adresse] kan
dog sælge navnerettigheden til en forening under markedsprisen, hvis kommunen
lovligt kan yde støtte til foreningen.

Det er almindeligt antaget, at
kommunerne kan og yder støtte til foreninger inden for kultur-, fritids-, og
idrætsområdet, da foreningernes virke tjener fællesskabets interesser. Det er
et krav, at foreningerne ikke har erhvervsøkonomiske- eller personinteresser,
da kommunerne ikke må støtte virksomheder eller enkeltpersoner.

Hinnerup og Omegns
Gymnastikforening er en folkeoplysende forening, som Favrskov Kommune yder
støtte til under Folkeoplysningsloven. Teknik og Kultur vurderer derfor, at
Favrskov Kommune kan indgå kontrakt med HOG Fodbold om salg af navnet på
fodboldanlægget til under markedspris. Foreningen skal dog indgå en kontrakt på
markedsvilkår med sponsoren, for ikke at komme i konflikt med
konkurrencehensynet, hvor [adresse] indirekte støtter en virksomhed.

Teknik og Kultur foreslår, at
Favrskov Kommune indgår kontrakt med HOG Fodbold om salg af navnerettigheden
til fodboldanlægget. Forslag til kontrakt er vedlagt dagsorden. Kontrakten har
følgende hovedpunkter:

· Der indgås en 10-årig kontrakt med
mulighed for forlængelse. En evt. forlængelse foretages administrativt

· 10% af nettoindtægterne udgør et
administrationsbidrag

· [adresse] skal godkende navnet
på fodanlægget. Eventuelle navneændringer i kontraktperioden skal godkendes af
Favrskov Kommune

· Sponsor afholder udgifter til indkøb,
opsætning og vedligehold af skilte mv.

· HOG Fodbold forpligtes til at indgå
sponsoraftale til markedspris og med en sponsor, som Favrskov Kommune lovligt
kan indgå kontrakt med.

Sponsorer og kontakt med
erhvervslivet er et vigtigt fokusområde for foreninger, som er med til understøtte
aktiviteterne og fællesskabet til gavn for medlemmerne. For at understøtte samarbejdet
og det frivillige arbejde foreslår Teknik og Kultur, at kompetencen vedrørende
sager om navnerettigheder til idrætsanlæg og haller ændres således, at Teknik
og Kultur fremadrettet bemyndiges til at indgå kontrakter med foreninger om
salg af navnerettigheder, herunder godkendelse af navne og eventuelle
kontraktændringer i kontraktperioden.

En administrativ behandling af
ansøgninger om salg af navnerettigheder forkorter sagsbehandlingstiden
betydeligt. Det vil give foreningerne mulighed for hurtigt og mere fleksibelt,
at indgå aftaler med sponsorer og ændre kontraktforhold med deres nuværende
sponsorer. Det foreslås, at kompetenceændringen tilføjes til retningslinjerne
for reklamefinansiering i forbindelse med den næste revision af
retningslinjerne.

**ØKONOMI**

HOG Fodbolds administrationsbidrag til [adresse]
udgør 10 % (1.000 kr. årligt) af det samlede sponsorat. Bidraget afspejler
niveauet fastsat i kommunens retningslinjer for reklamefinansiering.
Retningslinjerne suppleres i et reklameregulativ for Favrskov Kommunes
idrætshaller og idrætsanlæg, som fastlægger, at reklameindtægter tilfalder den
enkelte forening.

**INDSTILLING**

Direktøren for Teknik og Kultur indstiller til Byrådet:

1. At der indgås kontrakt med HOG Fodbold
om salg af navnerettighed for fodboldanlægget ved [adresse]

2. At godkende navnet ”Karina Henriksen”,
som navn til fodboldanlægget i kontraktperioden

3. At godkende kontrakten om salg af
navnerettighed til fodboldanlægget ved [adresse] for en 10-årig
periode

4. At kompetencen til at indgå kontrakter med
foreninger om salg af navnerettigheder til idrætsanlæg og haller
delegeres til Teknik og Kultur, herunder godkendelse
af navne og ændringer af kontraktforhold.

**BESLUTNING**

***Kultur- og Fritidsudvalget, 7. marts 2018:***

Fraværende:ingen

Ad 1: Indstilles godkendt

Ad 2: Indstilles godkendt

Ad 3: Indstilles godkendt

Ad 4: Indstilles godkendt. Samtidig indstilles det, at
Kultur- og Fritidsudvalget orienteres om fremtidige navneændringer.

***Økonomiudvalget, 13. marts 2018:***

Fraværende:Ingen

Indstillingen fra Kultur- og Fritidsudvalget indstilles
godkendt.

**Bilag**

|  |  |
| --- | --- |
| Ansøgning til [adresse] - Navnerettighed [adresse] | 710-2018-44682 |
| Kontrakt om navnesalg til fodboldanlægget - [adresse] 710-2018-44406 |
| Retningslinjer for reklamefinansiering | 710-2015-333726 |